Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere!
Mina olen Glory Backman
ja tahan julgustada ning kinnitada sind siin saates Jumala Sõnaga.
Eriti veel selles osas, mida Jeesuse nimi endas kätkeb
ja kuidas me seda kasutama peaks,
sest Ta nimi on nii võimas ja väeline.
Andku Jumal sellesse saatesse
Püha Vaimu erilist ligiolu, mõju ja väge.
Nii siia stuudiosse kui sinu koju.
Palume üheskoos.
Armas taevane Isa,
me täname Sind alandlikult Sinu armu, armastuse ja helduse eest
Täname Sind, et oled kutsunud meid pimedusest valgusesse
ja sinu aupaistus hingab meie üle.
Meie, kes oleme Jeesuse vastu võtnud ja päästetud.
Tahame kiita ja tänada Sind, et me nimed on kirjas eluraamatus
ja igavene elu Sinu juures, hea Isa.
Isa, palun, et annaksid me südameisse ka tahte
jõuda nendeni, kes ei tunne veel Jeesust
ega tea, et Sina oled hea, armastav ja andestav Jumal
ja tahad tervendada inimesi nii vaimu, hinge kui ihu tasandil.
Aga ka maises mõttes.
Tänu Sulle hea Jumal, et võin täna kuulutada
Sinu Poja nimes peituvat suurust ja väge.
Aamen.
Tahan lugeda sulle Jeesusest Filiplastele 2:8-11:
"Ta alandas iseennast, saades kuulekaks surmani,
pealegi ristisurmani.
Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime,
et Jeesuse nimes nõtkuks iga põlv nii taevas kui maa peal kui maa all,
ja et iga keel tunnistaks: Jeesus Kristus on Issand -
Jumala Isa kirkuseks."
Me peame õppima uskuma
Jeesuse nimes peituvasse meelevalda ja väesse,
andes end üle sellele meelevallale ja mõjule.
Peame uskuma kõige täiega oma südameis,
et vaid Jeesuse nimes peitub pääste, tervenemine ja vabanemine.
Üleloomulik pääste ja vabanemine.
Jeesus jättis oma jüngritele Matteuse 28. peatükis juhised,
kuidas me peaksime käituma.
Matteuse 28:18-20:
"Ja Jeesus astus nende juurde ja kõneles neile:
Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni.”
Jeesus on andnud meile nii ülesande kui oma nime,
mis on üle kõigi teiste nimede, vägede ja võimude.
Olgu need siis taevas, maa peal või maa all.
Jeesus on öelnud,
et peame tegutsema Tema nime kaudu.
Ta ütles, et kõik, kes usuvad Tema nimesse,
ajavad välja kurje vaime, tervendavad haigeid,
äratavad surnuid üles jne.
Tema nimi on nii suur autoriteet, kui kui ütled Jeesus Kristus...
Jeesus tähendab päästjat ja Kristus võitut.
Kui Ta on mind päästnud ja on mu Issand,
nii nagu Ta on ka sinu Issand.
Kui Ta on päästnud ja võidnud meid,
siis me vaim on loodud uueks Temas.
Ja see on miski, mida ei saatan ega ka maailm saa kunagi puutuda,
sest see on loodud uueks Kristuses.
Seetõttu peame ka julgema kasutada Tema nime,
sest Tema nimes peitub me pääste.
Mitte vaid kord igaveseks eluks, aga pääste paljudest asjadest.
Mõeldes tänase õpetuse peale, meenus mulle,
kuidas pidasime aastaid tagasi nö "narkomaanide kodu",
mis oligi mõeldud narkomaanidele ja uimastite kasutajatele.
Tulime talvel ühelt teenistuselt ja mu mees oli roolis.
Sattusime korraga külglibisemisse ja auto libises oja suunas.
Üks kuttidest hüüdis tagaistmelt kõva häälega:
"Jeesus, aita!"
Auto sõitis küll ojja sisse
ja samas põrkas sealt hetkega tagasi teele,
mis oli täiega üleloomulik!
Kuid see kutt hüüdis: "Jeesus, aita!"
Kord Kaug-Idas olles oli meil samuti juhus,
kus auto hakkas mägisel teel lihtsalt kalju ääre poole kiskuma.
Hüüdsin: "Jeesuse nimel! Jeesuse nimel!"
ja otsekui ingel oleks me auto tagasi teele tõuganud.
Ehk siis nii inglid, kui veelgi enam Püha Vaim
hakkavad kindlapeale tegutsema,
kui kasustad Jeesuse Kristuse nime ja selles tegutsed.
Kas pole mitte võimas?
Mitte ühegi presidendi, kuninga või kelle iganes teise nimi
pole nii suur, võimas ja mõjus ei siin maa peal ega igavikus.
Jeesuse nimi sinu huulil! Kas pole mitte imeline?
Ütleme üheskoos: "Jeesus Kristus on mu elu Issand."
Jeesus Kristus on mu elu Issand.
Ütleme seda veelkord!
Jeesus Kristus on mu elu Issand.
Aamen.
Ja kui Jeesus on Issand igas meie eluvaldkonnas,
siis on ikka täiega hästi!
Tema nimi meie huulil on võimas ja vägev,
et päästa, tervendada, vabastada ja muuta olukordi.
Nii lihtsalt on.
Peame vaid alistama end sellele väele,
et see meid kannaks.
Võin öelda,
et olen näinud väga paljusid inimesi tervenemas Jeesuse nimel.
Ka saamas päästetud oma pattudest,
nii et inimene saab uuestisündinud Jeesuse Kristuse nimel.
Piibel ütleb, et kes hüüab appi Jeesuse nime,
see päästetakse.
Ta päästetakse.
Mitte vaid hukatusest ehk põrgust,
aga Jeesuse nimes on meil pidev pääste
kõigist saatana kavatsustest ja lõksudest,
mis püüavad meid rajalt maha võtta.
Me aga saame öelda:
"Ma tühistan Jeesuse nimel kõik saatana teod ja plaanid!"
Usu mind, see toimib!
Püha Vaim ütles mulle aastaid tagasi:
"Glory, sinus on kogu vajaminev vägi, et saata korda imesid Jeesuse nimel.
Kuid su enda meel ja mõtted
kahandavad minus peituvaid võimalusi."
Seetõttu ongi nii oluline lugeda Jumala Sõna.
Ammutada pidevalt Jumala Sõnast -
nii kirjapandust, kui Pühalt Vaimult saadust.
Me vajame neid mõlemaid, et püsida tugeva ja väelisena,
et me inimlik mõistus ja loomus
ei saaks valitseda me üleloomulikku võimekust,
mis avaldab Püha Vaimu kaudu mõju meie vaimus ja me vaimu kaudu.
See üleloomulikkus on olemas igas ühes,
kes on Jeesuse oma Päästjana vastu võtnud.
Me pole enam tavalised inimesed. Me pole!
Me oleme üleloomulikud inimesed, sest üleloomulikkus elab meie sees.
Me ei ela enam oma mõistuse, hinge ja vana loomuse kohaselt,
sest me vana loomus on juba koos Jeesusega risti löödud
ja see ei saa enam kuidagi valitseda meie üle ja juhtida meid.
Me oleme nüüd valitsetud ja juhitud oma uue loomuse poolt -
oma vaimu poolt, mis on loodud uueks Jeesuses
ja on imeilus, armas ja kena.
Kas pole mitte imeline? Halleluuja!
Me peaksime palvetama Jeesuse Kristuse nimel.
Jeesus ütles Johannese 16:23:
"...mida te iganes palute Isalt, seda ta annab teile minu nimel."
Jeesus ütles seda oma jüngritele.
Ehk siis, kui me tuleme otse Jumala, oma Isa juurde...
Me oleme Kristuses ja me oleme Tema Ihu,
mistõttu me ei pea paluma pidevalt oma patte andeks
ega tundma end pidevalt patustena,
kuna kui su vaim on loodud uueks Kristuses,
on see täiesti puhas ja süütu.
Täiesti puhas ja süütu.
Nii on.
Kui aga teedki pattu ja annad patule järgi,
siis tuleb tõesti parandada meelt ja paluda andeks.
Kuid me saame palves minna otse Jumala juurde.
Jeesus ütles: "Sest Isa ise armastab teid,
kuna teie olete armastanud mind
ja uskunud, et mina olen tulnud Jumala juurest."
Jumal ise armastab sind ja mind, kuna me usume Jeesusesse.
Ja kui juba Isa meid armastab,
peame ka meie armastama üksteist.
Peame armastama Jumalat, õppima armastama iseennast
ja armastama oma kaasinimest, kes iganes ta ka poleks.
See üleloomulik armastus me sees peaks saama liikvele.
Armastuses peitub vägi, mis vallutab inimeste südameid.
Samas aga on me alandlikkus see, mis selle alal hoiab.
Peame alati jääma ka alandlikuks.
Alandlikuks ja kasutuskõlblikuks.
Jeesuski alandas end kuni surmani välja.
Ta alandas end nii palju, kui veel üldse andis.
Mõtle!
Ta oleks võinud öelda vaid ühe sõna
ja plats Ta ristilööjatest oleks olnud tühi.
Kuid Ta alandas end täitma Jumala tahet.
Nii peaks meiegi seda tegema.
Vaatama, et Jumala tahe sünniks nii su enda elus
kui selle kaudu teistegi eludes.
Kas pole nii?
Peame alati elama nii,
et me ei kurvastaks kuidagi Püha Vaimu, kes meile on antud.
Me südames peaks alati olema pidu! Kas pole imeline?
Kõik nutud on juba nutetud.
Nüüd on aeg hõisata ja rõõmustada, sest need käivad pääste juurde.
"Hõiske- ja päästehääl kostab õigete telkidest."
Kuid me peame ka õppima kasutama Jeesuse nime
ning ammutama sellest.
Nagu Markuse 16 on öeldud,
mis on juurdunud väga sügavale mu hinge.
Vaatame Markuse 16:15-18:
"Ja Jeesus ütles neile:
Minge kõike maailma, kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime,
räägivad uusi keeli,
ning kui nad jooksid midagi surmavat, ei kahjustaks see neid."
Loeme veelkord.
"Kuid uskujaid saadavad sellised tunnustähed:
minu nimel ajavad nad välja kurje vaime,
räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.”
Mõtle, milline võimas tõotus meile on antud
Jeesuse Kristuse nimes.
See on täiesti mega sõnum!
Täiega mega sõnum!
See, et sulle ja mulle - meile, kui inimestele,
on vaatamata me soole, nahavärvile, rikkusastmele või positsioonile
antud Jeesuse Kristuse nimi, milles me saame tegutseda.
Me saame kord igavikus tasu kõige selle vaeva ja tegude eest,
mida oleme siin maa peal teinud.
Isegi, et peaksime olema ka niisama Jumala teenrid,
sest Jeesus on maksnud täishinna meie eest.
Nii et esiteks peaksime paluma Jeesuse nimel
ja teiseks peame me Jeesuse nimel ajama välja kurje vaime.
Ma olen vabastanud tuhandeid, tuhandeid inimesi
kurjadest vaimudest,
olles teinud seda Jeesuse Kristuse nimel.
Jeesuse nimi on nimi, milles inimesed saavad vabaks.
Siis ei pea enam nädalate, kuude või isegi aastate kaupa
psühhiaatri juurde jooksma.
Jumala armastus on see, mis tervendab,
sest Jumal armastab inimest rohkem kui ühtki oma teist loodut.
Sa oled Tema meistriteos.
Mõtle!
Ükski teine pole sinu sarnane!
Pole ühtki teist Pillet ega Mallet, Merjet või Tagnet,
Juhanit või Peetrit, Artot või Neemet.
Või Gloryt.
On vaid üks Glory
ning üks ja ainus päästja ja tervendaja -
Jeesus Kristus.
Halleluuja!
Kas pole mitte imeline?
Ta kandis kõik meie haigused.
Ta tuli vabastama meid patuorjusest.
Patuorjusest.
Mida patt algkeeles tähendab?
Patt on kreeka keeles "amartía",
mis tähendab mööda laskmist.
Oma eesmärkidest, sihtidest ja motiividest mööda laskmist.
Ma lasen mööda oma eesmärkidest.
See on see, mida patt tähendab.
Kui aga oleme leidnud Jeesuse, kellesse me usume
ja kellele alistume,
siis Teda leides
ei lase me enam mööda.
Kui peame kinni Ta Sõnast ja kulgeme Ta Vaimu juhtimisel,
võid olla õnnelik keset kõiki torme, segadust ja möllu siin maailmas.
Sest sul on siis Tema rahu.
Sa võid hingata Temas
ja Sa võid kogeda Tema ligiolu.
Sa kuulud Talle
ja sul pole vähimatki põhjust tunda hirmu.
Jeesus ütles vee peal kõndides Peetrusele: "Tule!"
Peetrus astus paadist välja
ja nii Peetrus kui Jeesus käisid mõlemad vee peal.
Seni, kuni Peetruse pilk püsis Jeesusel,
käis ta koos Jeesusega vee peal.
Mõtle.
Kui ta aga hakkas vaatama laineid, tuult ja tormi,
hakkas ta vajuma,
mispeale Jeesus ütles talle:
"Miks sa kahtlesid?"
Miks? Miks?
Kuid vaatame veel lõpetuseks ühe väikese video mu teenimistööst.
Neid klippe oleks kasvõi sadu, aga mul polnud alati kaamerat kaasas
Ma pole suurem asi pildistaja ja filmija.
Ma koguaeg muudkui unustan pildistamise ja kõik muu sarnase.
Ma ei postita neid samuti kuhugile.
Viimastel aegadel olen Facebooki küll midagi pannud,
kuid ei midagi enamat.
Ei taha kedagi erilist esile tõsta,
sest on vaid üks nimi, mis on üle kõigi nimede
ja selleks on Jeesus Kristus - meie elu valitseja.
Kas pole nii?
Kõike head
ja jätkan samal teemal pisut põhjalikumalt
järgmistes saadetes.
Kohtumiseni!
TEENIMISTÖÖ PAAPUAS
Kaduge, Jeesuse nimel!
Kaduge nii alkohol, suitsetamine, valetamine kui petmine
Sa võid tõusta kõrgemale.
Halleluuja!
See sõltub su enda valikutest.
Kuid ma võin öelda sulle:
mine kogudusse.
Sellisesse kogudusse, kus on rõõmuga täidetud inimesi.
Rõõmsaid ja rõõmustavaid inimesi.
Ja sa näed nii nende eludest, kui nende palgeilt Jumala au.
Jeesus ütles:
"Mina olen maailma valgus.
Kes iganes järgneb mulle,
ei käi enam pimeduses."
Tema valgus on jõudnud täna ka sinuni.
Sa pole enam pimeduses.
Ta varustab igat ühte teist,
nõnda nagu Ta on mindki varustanud.
Aitäh ja olge väga õnnistatud!
Ole ustav ja siiras Jumala ees
ja käitu õigesti oma ligimeste suhtes
ning sa tõused palju kõrgemale.
Mäleta neid sõnu oma elu lõpuni.
Jeesuse nimel.
Tänu Jeesus.
Ma õnnistand sind Jeesuse nimel.
Jeesus, õnnista seda neidu.
Õnnista, Issand!
Tänu Sulle, Jeesus.
Jeesuse nimel.
Püha Vaim annab teile keeltes kõnelemise armuanni.
Ta annab teile palvekeeled, prohvetliku vaimu ja tarkusesõnad.
Ta annab teile teisigi ande.
Ma palun just praegu Jeesuse nimel,
tule Püha Vaim ja anna neile inimestele oma ande.
Nad usuvad Jeesusesse.
Kui me saated on õnnistanud sind,
siis ole hea ja toeta jätkuvalt TV7 tööd.
Võid helistada 900 1770 (kõne hind 10 eur)
või teha pangaülekande, leides me andmed www.tv7.ee
Ole rikkalikult õnnistatud ja aitäh su toetuse eest!
Tõlge: Anne-Ly Raukas